Puti Reno Raudha ThaibSumbang Makan
Rami urang di langkan dapua Rumah Gadang Niek Reno, ado oncu Mayang jo Oncu Suri sarato cucu-cucu Niek Reno, nampaknyo mareka sadang minum kowa pagi jo katan Durian nan di bao mak Katik dari parak di ateh guguak subuah tadi. Batang durian tu lah saumua jo Niek Reno, tapi dek karano dipaliharo sungguah-sungguah sarato elok-elok, mako buahnyo banyak, gadang-gadang, isinyo taba, rasonyo kamek.
“Oncu, iyo lamak bana katan jo durian ko, manih. Babedo bana jo durian nan dibali di kota acok tabali durian nan busuak rasonyo indak manih jo kamek bantuak durian awakko do. Kadang-kadang dicaliek kuliknyo rancak, tapi isinyo indak elok do”. Fathir mangecek ka Oncu Mayang.
“Ado bedonyo tu Jang, durian awakko samparono masaknyo, ditungguan dek mak Katik jatuahnyo. Apolai baingahan dek Mak Katik, disiangi pangkanyo, dibuang rantiang atau dahannyo nan mati sarato diagiah pupuak batangnyo”.
“Ondeh iyo sabana lamak makan katan jo durian ko, sampai-sampai indak nampak Niniek tibo dek kalian. Labiah-labiah Fathir jo Lingga, caliak lah tu la cemang cemong, lah pipi bagai nan makan durian”. Niek Reno manyapo cucu-cucunyo tu.
“Iyo Niek, Fathir jo Lingga bacarabuak jo balomba makan durianko, lah ampek buah dikubakan dek Mak Katik. Sadang kami makannyo sanabu-sanabu nyo Niek”. Kecek Aisyah ka Niek Reno.
“Oh wai Aciak denai. Urang makan durian iyo sanabu-sanabu nyo Ciak”. Fathir mampagarahan aciaknyo. “Iyo pulo kecek Fathir tu, makan durian iyo sanabu-sanabunyo.
Tapi Niniek caliak dari tadi Fathir jo Lingga iyo lah bakalabiahan bana, dek lamaknyo durian lah lupo jo adab makan. Sabab baa kaba juo lah lamaknyo nan dimakan, dimano juo tampek awak makan di rumah, di parak, di lapau, di restoran nan adab jo taratik makan tu indak buliah lupo. Lai jaleh dek kalian tu”. Niek Reno maingekkan cucu-cucunyo
“Itulah Fathir jo Lingga, dangakan tu apo nan dikecekkan Niek Reno tadi. Itu kan tamasuak Sumbang makan juo yo Niek”. Aisyah maingekkan adiak-adiaknyo nan bujang-bujang nan gadang salero tu.
“Iyo Aisyah. Sumbang makan tu yo harus dikana taruih dimanopun awak barado sarato apopun nan awak makan. Sabab dari caro awak makan, maambiaknyo, mangunyah makanan tu urang bisa tau jo sifaik awak, sarupo urang nan punyo sifaik cangok, sarakah, cekeh, indak paduli jo hak urang lain, indak saba.dan banyak nan lain lai.
Makonyo dalam sagalo tindak tanduak awak ado aturan adab jo taratiknyo. Mambedoan manusia jo binatang murahnyo Thir, tapi mambedoan manusia jo manusia nan lain nan utamo adolah adab jo taratiknyo. Ingek tu dek kalian”. Niek Reno maingekan cucu-cucunyo.
“Iyo Niek, tarimo kasih Niek”.***
Malaikat Tak Bersayap
Di tepian pantai ombak menerjang karang
Hati terluka...
Bumi raya murka, langit pun m
Ranji Limbago Adat Alam Minangkabau
Struktur berikutnya disebut Limbago Kelarasan adalah limbago Yudikatif terdiri atas Pucuak
Alam Sumatra
Puncak barisan menjulang tinggi
Hamparan hutan hijau serasa menyapa
Hembusan an
Mimpi Alandra
Mimpi Alandra
Alandra menggambar tokoh kartun yang ditonto
Lah Nan Ka Salapan Ko Mah Roih A!
“Pas pembukaan acara balap kareta tingkek internasional di dermaga Singkarak patang,
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn ind_Latn ind_Latn bjn_Latn min_Latn min_Latn min_Latn zsm_Latn min_Latn ban_Latn jav_Latn jav_Latn ind_Latn min_Latn min_Latn